MS «Ever Given»

MS «Ever Given» er et Golden-klasse containerskip og et av de største containerskip i verden. Skipet er i 2023 eid av det japanske rederiet Shoei Kisen Kaisha og er chartret og drives av containertransportrederiet Evergreen Marine med hovedkontor på Taiwan. MS «Ever Given» er registrert i Panama, og ansvar for skipets tekniske drift ligger hos det tyske ship-managementsselskap Bernhard Schulte Shipmanagement (BSM).

Den 23. mars 2021, underveis fra Tanjung Pelepas i Malaysia til Rotterdam i Nederland, grunnstøtte skipet i Suezkanalen, og blokkerte den. Skipet satt fast i seks dager før bergingsmannskap var i stand til å frigjøre det 29. mars 2021.

Beskrivelse 
MS «Ever Given» er per 2023 ett av 13 containerskip bygget i Imabari 20000-design utviklet av Imabari Skipsbygging i Japan. Med en samlet lengde av , er det ett av verdens lengste skip i drift. Skroget har en bredde på . Dypgående er 14.5 meter mens hele høyden er . MS «Ever Given» har en brutto tonnasje på ; netto tonnasje på , og dødvekttonnasje på  tonn. Skipets containerkapasitet er  TEU.

Driftshistorie

Kollisjon i Hamburg i 2019 
Den 9. februar 2019 kolliderte skipet med den 25 meter lange HADAG-fergen «Finkenwerder» i Blankenese, i nærheten av havnen i Hamburg. To minutter etter kollisjonen, ble det innført trafikkforbud i retning Elbe – på grunn av kraftig vind.

Grunnstøting i Suezkanalen 2021 

Den 23. mars 2021 var skipet på vei gjennom Suezkanalen til Rotterdam fra Tanjung Pelepas da det ble sittende fast (koordinater 30.01761, 32.58018) i nærheten av landsbyen Manshiyet Rugola og blokkerte kanalen. Mannskapet var indiske statsborgere. I henhold til en uttalelse av Suezkanalens myndigheter (ODA), gikk skipet på grunn diagonalt etter å ha mistet evnen til å styre på grunn av mye vind og støvstorm. I en egen uttalelse, sa Evergreen Marine at de hadde blitt fortalt at skipet "var mistenkt for å være rammet av en plutselig sterk vind, noe som forårsaket skroget til å avvike fra vanlig vannvei og ved et uhell traff bunnen". Skipet endte opp med baugen kilt fast i kanalens ene bredd, og stevnen nesten i kontakt med den andre bredden.

Ved hjelp av gravemaskiner, taubåter og høyt tidevann på grunn av supermåne lyktes det å få skipet løs etter seks dager, den 29. mars. og skipet begynte å bevege seg under slep mot Bittersjøene for teknisk kontroll. Dette representerte det første trinnet i gjenåpning av kanalen, planlagt for å skje senere på dagen. 400 skip hadde blitt forsinket.

Skipet ble holdt tilbake av egyptiske myndigheter, og det ble fremmet et erstatningskrav overfor eierne på inntil én milliard dollar.  Kravet ble senere redusert til 550 millioner dollar.  7. juli 2021 fikk skipet seile videre, etter et forlik med kanalmyndigheten SCA.

Referanser

Eksterne lenker 
 
 

Skip fra 2018
Skip bygget i Japan
Artikler i sjøfart-prosjektet